Simon Passaeus
Simon Passaeus (Nederlandice Simon van de Passe; Coloniae Agrippinae anno 1595 natus; Hafniae 6 Maii anno 1647 mortuus) fuit aetatis aureae chalcographus, delineator et artis operum mercator Nederlandicus.

Biographia 
Crispiani Passaei filius et Magdalenae, Wilhelmi et Crispini II frater, primo Traiecti ad Rhenum de 1612 usque ad 1615 laboravit. Eodem anno, in Londinium, ubi mansit usque ad 1622, migravit, regalis familiae participum effigies et numismata sculpsit atque ad exornandam Henrici Holland Baziliωlogiam effigies perfecit. Anno 1623 Lutetiam fratrem Crispinum adiit. Anno 1624 in Traiectum ad Rhenum rediit atque, eodem anno aut 1626, a rege Christiano IV chalcographus regius nominatus est et Hafniae usque ad 1647 mansit. In Hollandiam Septentrionalem ad mandata describenda ut picturae castello Kronborg perfectae sunt anno 1637 et iterum 1639 iit. Praeter fratrem Crispinum, pictores Abraham Bloemaert, Ioannem de Bijlert, Adamum Willaerts, Hadrianum de Nieulandt, Salomonem Koninck, Nicolaum Knüpfer, Claes Moeyaert, Isaac Isaacsz, Simonem Petrum Tilman et Gerardum de Honthorst adhibuit.

Praecipue effigies sculpsit.

Ioannes Payne eius discipulus fuit.

Opera 
 Roberti Naunton effigies, chalcographia, 166 mm x 124 mm, apud Museum Britannicum, Londinii
 Ludovici Stewart, Lennox Ducis Secundi effigies, chalcographia, 176 mm x 118 mm, 1620-1623, apud Museum Britannicum, Londinii
 Pocahontas, chalcographia, 17 × 11,7 cm, 1616, apud National Portrait Gallery, Londinii
 Gervase Babington effigies, chalcographia, 15,56 × 10,8 cm, 1620, apud Effigiei Pinacothecam Patriam, Londinii
 Thomae Egerton effigies, chalcographia, 171 mm x 112 mm, 1616-1620, apud Museum Britannicum, Londinii
 Magdalenae Passaeae effigies, chalcographia, explicandi versus Magdalena de Passe, philia Crispiani sculptrix celeberrima, AET. 30, 1630
 Anna Daniae, Carolus I et Iacobus I, chalcographia, apud Effigiei Pinacothecam Patriam, Londinii

Notae

Bibliographia

Nexus externi 

 Simon Passaeus in Amstelodami Rijksmuseum 
 Simon Passaeus in Artnet 

Artifices Nederlandiae
Chalcographi
Mercatores